Paray

Paray (Rasbora argyrotaenia) nyaéta lauk leutik tina kulawarga  Cyprinidae runtuyan tina Rasborinae. Paray loba kapanggih disusukan, kamalir sawah, jeung tempat séjén anu mibanda cai ngalir tapi teu nyéot. Paray mibanda ngaran atawa sesebutan anu béda di unggal daérah, saperti di Jawa paray téh katelahna  wader pari, lunjar pari, lunjar andong, urang Batawi nyebutna  cecereh, lauk cere, di Sumatra disebutna pantau, seluang .Weber, M. and L.F. de Beaufort. 1916. The Fishes of The Indo-Australian Archipelago III:61-63. E.J. Brill. Leiden.  disabudeureun situ/ Danau Maninjau ieu lauk disarebut bada (badar)  2008.  Rencana Pengelolaan Sumberdaya Ikan Bada (Rasbora argyrotaenia) Berdasarkan Analisis Frekuensi Panjang di Danau Maninjau, Sumatera Barat.  Skripsi pada Fakultas Perikanan dan Kelautan, Institut Pertanian Bogor.  Bogor (tidak diterbitkan).

Paray katiténan loba ogé kapanggih di pulo Sunda Gedé (Sumatra, Jawa, Kalimantan), Semenanjung Malaya, jeung Filipina.  Kitu ogé dina susukan-susukan anu aya di wewengkon  Mekong, Chao Phraya jeung Mae KhlongFishBase:  Rasbora argyrotaenia  (Bleeker, 1849).  Paray jadi salah sahiji lauk anu dipikaresep pikeun didahar.

 Pedaran
Paray kasebut lauk leutik ku lantaran panjang awakna ngan nepika kurang leuwih 170 mm.  lamun ditempo ti luhur sisit anu aya dina tonggong lauk paray semu coklat jeung ming-miang ka héjo beulah pundukna (dorsal) sedengkeun sisit anu aya dina beuteungna mah bodas kawas pérak kitu ogé palebah beuteung beulah handapna (ventral), Palebah beuteung kénca jeung katuhuna  aya polét hideung ngagurat  ti mimiti asang nepika buntutna,  Kongkolak panonna ogé kelina pérak;  cécépét-cécépét kelirna hérang, Kajaba palebah buntutna semu konéng.  1860. Ichthyologiae Archipelagi Indici Prodromus  vol II Cyprini:  472.  Bataviae: Typis Langei &soc.  (terj. Ingg. ) Wangun cécépét/susuri palebah tonggongna  (dorsal) II.7, tayalian ayana dua ramo cucuk anu heuras dituluykeun ku tujuh ramo anu laleuleus. Susuri/cécépét palebah bujurna  III.5; palebah harigu/dada(pectoral) I.12-13; palebah beuteungna (ventral) II.7; sisit palebah guratan (linea lateralis) kurang leuwih aya kana 29-30 siki. Batang ekor (peduncle) dikelilingi 14 sisik; antara gurat sisi dengan awal cécépét perut di antarai oleh 1-1½ sisik.Kottelat, M., A.J. Whitten, S.N. Kartikasari, dan S. Wirjoatmodjo. 1993. Ikan Air Tawar Indonesia bagian Barat dan Sulawesi. Periplus dan Proyek EMDI KMNKLH. Jakarta. ISBN 0-945971-60-5. p.60.

 Habitat jeung Paripolah 
Lauk paray resep cicing di cai anu hérang tur ngalir, saperti di susukan pagunungan, walungan, atawa solokan irigasi anu beresih. Ieu lauk sipatna ngagorombol (schooling fish) sarta lincah pisan ngojayna. Kadaharan utamana nyaéta jentik, serangga cai leutik, sarta zooplankton.

 Tempat hirup jeung mangpaatna 
Paray utamana loba kapanggih dina situ, Susukan anu caina henteu nyéot teuing. Kapanggihan ogé dina kamalir sawah, aya ogé disusukan anu loba batu tur caina henteu pati tarik.  Sakapeung paray sok saru jeung spesies  (Rasbora) atawa paray (Puntius)  ku alatan mibanda wangun jeung kabiasaan dina hirup anu sarua.  Kahakanan paray di susukan sarupaning lauk leutik, anak laron (hurang leutik), serangga, jeung sajabana sabangsaning sato leutik.  1981. Sumber Protein Hewani. hal.1245. Jakarta:LBN-LIPI bekerjasama dengan Balai Pustaka..

Paray jeung sabangsana mangrupa lauk anu ilahar didahar, malahan disababraha lestoran di jawa kulon, goréng lauk paray téh mangrupaken susuguh anu kacida istiméwana.

Ngala lauk paray kawilang gampang saperti : ku jalan diuseup, disair, dikecrik, diparak, jeung sajabana, dinamangsa beubeunang loba lauk paray dijual ngan ukur ka pasar anu deukeut disabudeureunna. Paray bisa dijual dina kaayaan seger atawa meunag ngasakan. Mangsa usum hujan, spesies lauk paray gancang pisan ngarekahana. Lauk paray sagigireun gampang diala ogé gampang diingu/dipiara dalah tikitu nepika kiwari tacan kadenge aya anu ngabudidayakeun ieu lauk paray komo dina ukuran anu loba.  Lunjar padi dapat dipelihara di kolam tanah..  2011.  "Pemijahan dan penjinakan ikan pantau (Rasbora latestriata).  Jurnal Perikanan dan Kelautan 16(1): 71-78 (2011). 

Paray jaluna leuwih gancang déwasa tur begér (allometrik positif jeung  gonad)  ti batan lauk paray anu bikang .  kawasna lauk paray mijah sapanjang taun.  2006.  Tingkat Kematangan Gonad Ikan Wader (Rasbora argyrotaenia) di Sekitar Mata Air Ponggok, Klaten, Jawa Tengah.   Skripsi pada Jurusan Biologi, Fakultas Matematika dan Ilmu Pengetahuan Alam, Universitas Sebelas Maret, Surakarta. (tidak diterbitkan)

Catetan taksonomis
Mimitina ieu lauk ku Pieter Bleeker dingaranan  Leuciscus argyrotaenia dina taun 1850.  Dalapan taun tiharita ku inyana kénéh dipindahkeun deui kana kulawarga lauk anu séjén nyaéta Opsarius. Panungtunganna taun 1860 dipindahkeun deui ku Bleeker deui  kana kulawarga anu anyar nyaéta Rasbora.

 Dicutat tina 

 Tutumbu kaluar 

 ITIS:  Rasbora argyrotaenia
 CAL:  Rasbora argyrotaenia
 Mengenal & Mengendalikan Predator Ikan

Kategori:Rasbora
Kategori:Cyprinidae
Kategori:Sasatoan Sunda
Kategori:Sasatoan Indonésia
Kategori:Lauk darat
Kategori:Lauk
Kategori:Sato cai
Kategori:Danionidae